Diari Oficial de la Generalitat Valenciana


Sumari del DOGV 3759, del 29-05-2000 (2000/4156)

ORDRE de 15 de maig de 2000, de la Conselleria de Cultura, Educació i Ciència, per la qual es modifica el catàleg d'unitats, la denominació i altres aspectes, de determinats centres públics d'Educació Infantil (2n. cicle), Educació Primària i Educació Especial, de titularitat de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3759

Data del DOGV
:   29-05-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/4156


Data del document
:   15-05-2000

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * qualificació del personal
    * administració del personal
    * personal
    * educació preescolar
    * educació especial
    * personal docent
    * ensenyament primari

ORDRE de 15 de maig de 2000, de la Conselleria de Cultura, Educació i Ciència, per la qual es modifica el catàleg d'unitats, la denominació i altres aspectes, de determinats centres públics d'Educació Infantil (2n. cicle), Educació Primària i Educació Especial, de titularitat de la Generalitat Valenciana. [2000/4156]
  
Per Decret 233/1997, de 2 de setembre (DOGV de 08.09.1997), del Govern Valencià, es va aprovar un nou reglament orgànic i funcional de les escoles d'Educació Infantil i dels col·legis d'Educació Primària. Conformement al que s'establix en l'article primer, la Conselleria de Cultura, Educació i Ciència pot, mitjançant una ordre, crear o suprimir unitats, així com modificar la xarxa de centres existents en funció de la planificació de l'ensenyament.
  
L'Ordre de 21 de gener de 1997 (DOGV de 28.01.1997) de la Conselleria de Cultura, Educació i Ciència, va actualitzar, entre altres, el catàleg d'unitats dels centres públics d'Educació Infantil (2n. cicle), Educació Preescolar, Educació Primària i Educació Especial, de titularitat de la Generalitat Valenciana. Este catàleg va experimentar modificacions per la promulgació de les ordres de 22 d'abril de 1998 (DOGV de 29.04.1998) i de 13 d'abril de 1999 (DOGV de 26.04.1999), les dos de la Conselleria de Cultura, Educació i Ciència.
  
L'Ordre de 16 de març de 2000 (DOGV de 20.03.2000) hi va introduir noves modificacions amb efectes a partir del curs 2000-01, tenint en compte les previsions d'escolarització i diverses sol·licituds formulades en el context de la planificació educativa realitzada.
  
En la publicació d'esta última disposició s'han detectat errors i, d'altra banda, amb posterioritat, han sorgit necessitats d'atenció recomanable. En conseqüència, revisat l'expedient i determinades les modificacions procedents, pareix convenient que totes les variacions del catàleg, amb efectes a partir del curs 2000-01 i en aquells aspectes als quals es referix la citada ordre, estiguen especificades en una sola disposició legal.
  
Vistes les sol·licituds formulades pels centres docents públics.
  
Vists els expedients i estudiades les propostes efectuades per les direccions territorials de Cultura i Educació d'Alacant, Castelló i València.
  
Conformement al que s'ha establit en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre (DOGV núm. 3.073, de 08.09.97), i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Únic
  
El catàleg de centres docents públics d'Educació Infantil (2n. cicle), Educació Primària i Educació Especial, de titularitat de la Generalitat Valenciana, a partir del començament del curs 2000-01, experimentarà, en els aspectes indicats en l'annex de la present ordre, les modificacions que s'hi especifiquen.
  
DISPOSICIONS ADDICIONALS
  
Única
  
La present disposició s'inscriurà en el Registre de Centres Docents de la Comunitat Valenciana.
  
DISPOSICIÓ DEROGATÒRIA
  
Queda derogada l'Ordre de 16 de març de 2000, de la Conselleria de Cultura, Educació i Ciència (DOGV núm. 3712, de 20.03.2000), per la qual es modifica el catàleg d'unitats, la denominació i altres aspectes de determinats centres públics d'Educació Infantil (2n. Cicle), Educació Primària i Educació Especial, de titularitat de la Generalitat Valenciana.
  
DISPOSICIONS FINALS
  
Primera
  
Autoritze les direccions generals de Règim Econòmic, de Centres Docents, de Personal i d'Ordenació i Innovació Educativa i Política Lingüística, perquè, en l'àmbit de les seues respectives competències, adopten les mesures que siguen necessàries per a l'execució d'allò que s'ha disposat en esta ordre.
  
Segona
  
Esta ordre entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 2000-2001.
  
Tercera
  
Segons el que s'ha establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa contra la present ordre, que posa fi a la via administrativa, es podrà presentar potestativament recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Ciència en el termini d'un mes a comptar des de l'endemà de la seua publicació
  
.b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptats des de l'endemà de la seua publicació.
  
València, 15 de maig de 2000
  
El conseller de Cultura, Educació i Ciència,